Document ID: /roh_data/filtered/fineweb-2-filterrobots_roh.jsonl.gz/55586

Alfa Romeo terminescha suenter la proxima stagiun da la furmla 1 ses partenadi cun la squadra da Sauber. Quai ha il constructur talian confermà avant il Grond Premi da questa fin d'emna. La collavuraziun tranter Alfa Romeo e Sauber ha cumenzà sin la stagiun 2018.
Curt avant aveva Audi dà enconuschent da vulair far il pass en la furmla 1 – quai a partir da l'onn 2026 e cun in motor ibrid. I vegn spetgà che Audi surpiglia perquai la maioritad tar la squadra svizra da Sauber.